สวัสดีค่ะ พอดีว่าทานยาคุมฉุกเฉินไปแล้วจะเปลี่ยนมาทานเป็นแบบระยะยาว ขอเล่าก่อนนะคะว่าปกติเจอแฟนประมาณอาทิตย์ละ2 3วัน จึงใช้ยาคุมฉุกเฉิน ล่าสุดประจำเดือนมาวันที่31 ก.ค.63 กินยาคุมฉุกเฉินไปเมื่อวันที่9ส.ค.63 วันนี้วันที่16ส.ค.63มีเมนส์มา สามารถเริ่มทานยาคุมแบบระยะยาวได้เลยหรือเปล่าคะ
สวัสดีค่ะ หากได้ทานยาคุมฉุกเฉินไปในวันที่ 9 ส.ค. แล้ววันที่ 16 ส.ค. ได้มีเลือดออกมา เลือดที่ออก น่าจะเป็นจากผลของยาคุมฉุกเฉิน ไม่ใช่ประจำเดือนจริงๆ เพราะประจำเดือนเพิ่งมาไปเพียง 16 วันก่อนดังนั้น หากจะเริ่มทานยาคุมกำเนิดชนิด 21 หรือ 28 เม็ด ก็สามารถทำได้ เพียงแต่ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อน ดังนั้น เมื่อทานไปแล้ว ควรงดมีเพศสัมพันธ์ไป 7 วัน หรือใช้ถุงยางอนามัยร่วมด้วยไปก่อนค่ะ และหลังจากนี้ หากไม่ได้มีการลืมทานยาคุมกำเนิด ก็ไม่ต้องทานยาคุมฉุกเฉินไปอีกค่ะ